Iveta Bieliková

Iveta Bieliková (* 17. august 1966, Ludrová) je bývalá slovenská basketbalistka a trénerka, v súčasnosti učiteľka. Je trojnásobnou víťazkou ankety Basketbalistka roka v SR, resp. ČSFR, dvojnásobnou víťazkou Euroligy a 14-násobnou majsterkou SR, resp. ČSFR. 

Životopis
Iveta Bieliková je odchovankyňa basketbalového klubu MBK Ružomberok, kde dosiahla aj všetky svoje hráčske úspechy, vrátane 11 titulov majstra Slovenska (19932004) a 2 víťazstiev v najvýznamnejšej kontinentálnej súťažiEurolige (1999, 2000).  reprezentovala na Olympijských hrách 1992 v Barcelone (6. miesto) a so  získala strieborné medaily na Majstrovstvách Európy v Budapešti 1997. Neskôr pôsobila v drese poľského družstva Lotos VBW Clima Gdynia a maďarskom BKB Euroleasing Šopron.

Po ukončení kariéry sa venovala trénerstvu, v roku 2007 bola asistentkou trénera Slovenska výberu do 19 rokov na majstrovstvách sveta. Viedla tiež extraligový tím BK Viktória PČSP Košice.

Od roku 2007 začala trénovať mládežnícky tím v Ružomberku, ktorý sa v sezóne 2012/2013 umiestnil na 5. mieste z celého Slovenska. V súčasnosti pracuje ako učiteľka na základnej škole Bystrická cesta 14 v Ružomberku.

Úspechy
 14 titulov majstra krajiny (11 slovenských, 3 česko-slovenské) ako kapitánka
 2 víťazstvá v Eurolige s SCP Ružomberok ako kapitánka
 2 x 3. miesto v Eurolige s MBK Ružomberok
 7 účastí vo Final Four Euroligy
 2. miesto na turnaji Golden Cupneoficiálnych majstrovstvách sveta klubov v brazílskej Londrine (1998)
 Víťazstvo v stredoeurópskej súťaži Super Cup (1994)
 Víťazstvo v súťaži Maďarsko-slovenský pohár (1995)
 Účasť na Letných olympijských hrách 1992 v drese česko-slovenskej reprezentácie (6. miesto)
 2 x Najlepšia basketbalistka Slovenska (1990, 1996)
 Najlepšia basketbalistka ČSFR 1991
 Najúspešnejší kolektív SR (1996, 2000) ako kapitánka

 Referencie 

 Externé odkazy
Profil na eurobasket.com
Profil na fiba.com

Kategória:Slovenské basketbalistky
Kategória:Česko-slovenské basketbalistky
Kategória:Slovenskí basketbaloví tréneri
Kategória:Basketbalisti na Letných olympijských hrách 1992
Kategória:Osobnosti z Ludrovej